
УВАЖАЕМИ ИНОВАТОРИ - ПРЕДСТАВИТЕЛИ НА МАЛКИ И СРЕДНИ ПРЕДПРИЯТИЯ, 
Имаме удоволствието да ви информираме, че в периода между приключването на ОП "Конкурентоспособност" 2007-2013 г. и стартирането на ОП "Иновации и конкурентоспособност" за иноваторите - представители на малки и средни предприятия (МСП) имат предоставена много добра възможност да участват с обосновани проектни предложения по грантовата схема ИНСТРУМЕНТ ЗА МСП, представляваща част от Европейската рамкова програма за иновации – ХОРИЗОНТ 2020.Този инструмент e ориентиран към иновативни МСП (от ЕС и от страни, асоциирани към Хоризонт 2020, вкл. Сърбия и Македония), показващи силна амбиция да се развиват, растат и се интернационализират. По Инструмента за МСП могат да участват само МСП със стопанска цел или консорциуми от МСП със стопанска цел. Други партньори като изследователски институти или големи компании могат да участват като трети страни или като подизпълнители.

МСП инструментът се състои от три различни фази, включително и тренинг и обучения (коучинг) за бенефициентите. 
Участниците могат да кандидатстват за финансиране по фаза 1 с намерение да кандидатстват и по фаза 2 на по-късен етап или директно за фаза 2. 
Фаза 1 e за предпроектни проучвания и се отнася до  проверка на технологичната, практическа, икономическа осъществимост и приложимост на иновационната идея/концепция, която представлява новост за индустриалния сектор, за който е предназначена (нов продукт, процес, дизайн, услуги и технологии или нови пазарни приложения на съществуващи технологии). Дейностите по тази фаза могат да включват: оценка на риска, пазарно проучване, потребителско участие, управление на интелектуалната собственост, иновационна стратегия за развитие, търсене на партньори, приложение на концепцията. Проектното предложение трябва да съдържа подробен бизнес иновационен план, основаващ се на предложената идея/концепция/ процес/услуга/продукт. Трябва да се опишат спецификациите на разработения бизнес план, чието изпълнение ще доведе до получаване на определен продукт. 
По време на реализирането на фаза 1 могат да бъдат открити и анализирани затруднения в способността да се увеличи рентабилността на предприятието чрез иновации. Тези затруднения могат да бъдат адресирани за преодоляване във фаза 2 за да увеличи възвръщаемостта на инвестициите в иновационни дейности.

Безвъзмездното финансиране на фаза 1 е на стойност  50 000 евро, 40% от която се получава авансово, а останалата част- след приключване на проекта. Нормалният срок за изпълнение на проекта е 6 месеца. 
Фаза 2 е за изпълнение на набор от иновативни дейности, вкл. демонстрация, тестване, създаване на прототипи, пилотни тестове, мащабиране, миниатюризация, проектиране, подготовка за пускане на пазара и други подобни с цел да се приведе на иновационната идея (продукт/процес/услуга и т.н.) към индустриална готовност и зрялост и да се подготви за въвеждане на пазара. Проектното предложение трябва да е насочено към специфично предизвикателство, да демонстрира висок потенциал по отношение на фирмената конкурентоспособност и растеж и да бъде подкрепено от стратегически бизнес иновационен план. За технологични иновации е необходимо да се осигури Ниво 6 или по-горно на технологична готовност.  
Проектното предложение на Фаза 2 трябва да се основава на подробен бизнес план, който може да е разработен през фаза 1 или самостоятелно извън нея. Специално внимание трябва да се обърне на защитата на индустриалната собственост. Кандидатите трябва да представят убедителни мерки за осигуряване на възможност за търговска експлоатация на съответния продукт, процес или услуга. Проектът трябва да съдържа спецификация за крайния резултат на проекта, включително и план за реклама и разпространение.

Безвъзмездното съфинансиране на проекта на фаза 2 е от 0,5 до 2,5 млн. евро и представлява 70% от признатите разходи по него. Срокът за изпълнение на проекта е от 12 до 24 месеца. Част от безвъзмездното съфинаниране може да се получи авансово. 
Одобрените бенефициенти ще бъдат допълнително подпомогнати посредством тренинги и менторство по време на фаза 1 и 2.
В допълнение след изпълнение на Фаза 2 на следващата фаза 3 МСП могат да се възползват от непреки допълнителни мерки и услуги, вкл. достъп до рисково финансиране на тази работна програма. Фаза 3 е насочена към подкрепа за комерсиализация на иновацията. Чрез нея се насърчава по-широкото прилагане на иновативни решения. Подкрепят се евентуалните клиенти за тези решения, както и финансирането на растеж чрез улесняване на достъпа до публичен и частен рисков капитал. Този етап не предоставя пряко финансиране, но МСП могат да се възползват от косвени мерки за подкрепа и услуги, както и от мерки за достъп до финансови механизми, подкрепени по Хоризонт 2020, вкл. системата COSME и др.

Освен това по време на трите фази ще се предостави достъп до иновационни и международни услуги, вкл. разработване на план за растеж, подобряване на лидерските и управленски качества на мениджърите, развитие на маркетинговата стратегия, както и намиране на външно финансиране.

Очакваният  ефект от реализацията на проекти по Инструмента за МПС се отнася до подобряване на рентабилността и разрастването на такива предприятия чрез комбиниране и трансфер на знания в иновативни и конкурентоспособни решения, предназначени за европейския и световен пазар, както и в прерастване на частните инвестиции в иновации. Този очакван ефект трябва детайлно да бъде описан в проектите в качествен и количествен аспект, вкл. чрез обосновка на  възвръщаемостта на инвестициите, заетостта, пазарните позиции, управлението на интелектуалната собственост, очакваните продажби и печалба.

По линията на Инструмента за МСП приоритетно ще бъдат финансирани проекти, отговарящи на определени основни теми. Някои от тях са отворени за прием на проектни предложения по фаза 1 и фаза 2 през 2014 г. и 2015 г., а други – само през 2015 г. 
А.ТЕМИ С ПРИЕМ НА ПРОЕКТНИ ПРЕДЛОЖЕНИЯ ПРЕЗ 2014 г. и 2015 г.

ДАТИ ЗА ВНАСЯНЕ НА ПРОЕКТНИ ПРЕДЛОЖЕНИЯ

	2014
	2015

	Фаза 1
	Фаза 2
	Фаза 1
	Фаза 2

	24.09; 17.12
	09.10; 17.12
	18.03, 17.06;
17.09;16.12
	18.03;17.06;
17.09; 16.12


ТЕМА 1. ICT 37 – 2014/15: ОТВОРЕНАТА СХЕМА ЗА ПРОБИВНИ ИНОВАЦИИ (ОСПИ)

ТЕМА 2. NMP 25 – 2014/2015: УСКОРЯВАНЕ НА ВЪВЕЖДАНЕТО НА НАНОТЕХНОЛОГИИ, СЪВРЕМЕННИ МАТЕРИАЛИ ИЛИ НАПРЕДНАЛИ ТЕХНОЛОГИИ ЗА ПРОИЗВОДСТВО И ПРЕРАБОТКА ОТ МСП-ТА.

ТЕМА 3. BIOTEC 5 – 2014/2015: СТИМУЛИРАНЕ НА МСП ЗА БИОТЕХНОЛОГИЧНО БАЗИРАНИ ПРОМИШЛЕНИ ПРОЦЕСИ, КОИТО ДА РАЗВИВАТ КОНКУРЕНТНОСПОСОБНОСТТА И УСТОЙЧИВОСТТА

ТЕМА 4. КОСМИЧЕСКИ ИЗСЛЕДВАНИЯ

ТЕМА 5. PHC 12 – 2014/2015: КЛИНИЧНО ВАЛИДИРАНЕ НА БИОМАРКЕРИ И/ИЛИ ДИАГНОСТИЧНИ МЕДИЦИНСКИ ИЗДЕЛИЯ

ТЕМА 6. SFS-8-2014/2015: ЕФЕКТИВНО ИЗПОЛЗВАНЕ НА РЕСУРСИТЕ НА ЕКО-ИНОВАТИВНОТО ПРОИЗВОДСТВО И ПРЕРАБОТКАТА НА ХРАНИ

ТЕМА 7. BG-12-2014/2015: ПОДКРЕПА ЗА УСИЛИЯТА НА МСП ЗА РАЗВИТИЕ НА РАЗПОЛАГАНЕТО И ПАЗАРНО ВЪЗПРОИЗВЕЖДАНЕ НА ИНОВАТИВНИ РЕШЕНИЯ ЗА СИН РАСТЕЖ

ТЕМА 8. SIE 1 – 2014/2015: СТИМУЛИРАНЕ НА ИНОВАЦИОННИЯ ПОТЕНЦИАЛ НА МСП-ТА ЗА НИСКОВЪГЛЕРОДНА И ЕФИКАСНА ЕНЕРГИЙНА СИСТЕМА

ТЕМА 9. IT-1-2014/2015: БИЗНЕС ИНОВАЦИОННИ ИЗСЛЕДВАНИЯ ЗА ТРАНСПОРТА

ТЕМА 10. SC5-20-2014/2015: УВЕЛИЧАВАНЕ НА ПОТЕНЦИАЛА НА МСП-ТА ЗА ЕКО-ИНОВАЦИИ И УСТОЙЧИВО СНАБДЯВАНЕ СЪС СУРОВИНИ

ТЕМА 11. DRS-17-2014/2015: ЗАЩИТА НА ГРАДСКИТЕ МЕКИ ЦЕЛИ И ГРАДСКИТЕ КРИТИЧНИ ИНФРАСТРУКТУРИ
Б.ТЕМИ С ПРИЕМ НА ПРОЕКТНИ ПРЕДЛОЖЕНИЯ САМО ПРЕЗ 2015 г. ЗА ФАЗА 1 и ФАЗА 2:

ДАТИ ЗА ВНАСЯНЕ НА ПРОЕКТНИ ПРЕДЛОЖЕНИЯ

18.03.2015г., 17.06.2015г., 17.09.2015г.; 16.12.2015г.

ТЕМА 12. INSO-9-2015: ИНОВАТИВНИ МОБИЛНИ ПРИЛОЖЕНИЯ ЗА ЕЛЕКТРОННО ПРАВИТЕЛСТВО
ТЕМА 13. INSO-10-2015: ИНОВАТИВНИ БИЗНЕС МОДЕЛИ ЗА МСП

По-подробно тези теми се обсъждат в Приложението към настоящото резюме.
Представляваната от нас консултантска фирма ФИНСИС е готова да Ви съдейства за изготвяне на проектни предложения по Инструмент МСП към Европрогамата ХОРИЗОНТ 2020, както и за цялостното управление на проектите до тяхното приключване.

За контакти с ФИНСИС: GSM: 0888/ 619 863; 0884/ 84 94 50; тел. 02/981 99 48; 02/981 99 54; 02/981 99 60; адрес: гр. София, ул. Петър Парчевич №55, ет.1; е-mail: office@finsys-soft.com; www.finsys-soft.com.
С УВАЖЕНИЕ: 
Д-р НИКОЛА ХРИСТОВИЧ, 
УПРАВИТЕЛ НА ФИНСИС 


      УВАЖАЕМИ ИНОВАТОРИ - ПРЕДСТАВИТЕЛИ НА МАЛКИ И СРЕДНИ ПРЕДПРИЯТИЯ, 


Представяме Ви ПРИЛОЖЕНИЕ към резюмето на ФИНСИС на направлението ИНСТРУМЕНТ МСП на европрограмата ХОРИЗОНТ 2020 относно основните теми, по които ще се приемат предложения по този инструмент през 2014 г. и 2015 г.
А.ТЕМИ С ПРИЕМ НА ПРОЕКТНИ ПРЕДЛОЖЕНИЯ ПРЕЗ 2014 г. и 2015 г.

ДАТИ ЗА ВНАСЯНЕ НА ПРОЕКТНИ ПРЕДЛОЖЕНИЯ

	2014
	2015

	Фаза 1
	Фаза 2
	Фаза 1
	Фаза 2

	24.09; 17.12
	09.10; 17.12
	18.03, 17.06;
17.09;16.12
	18.03;17.06;

17.09; 16.12


ТЕМА 1. ICT 37 – 2014/15: Open Disruptive Innovation Scheme 

ОТВОРЕНАТА СХЕМА ЗА ПРОБИВНИ ИНОВАЦИИ (ОСПИ)

Специфично предизвикателство: Предизвикателството е да се окаже подкрепа на голям брой от високорискови иновативни МСП в ранна фаза на развитие в сектора на информационните и комуникационните технологии (ИКТ). Фокусът е върху МСП, които предлагат иновативни ИКТ концепции, продукти и услуги, прилагайки нови набори от правила, ценности и модели, които в края на краищата довеждат до структурна промяна на съществуващите към момента пазари. Целта на ОСПИ е следователно:

• Подкрепяне на обещаващи иновативни и пробивни идеи;

• Подпомагане на изграждането на прототипите, сертифицирането и демонстрацията им в реални условия.

• Помощ за по-широк обхват на разработките и навлизането им на пазара;

Предложените проекти трябва да имат потенциал за структуроопределяща иновация и бързо навлизане на пазара на ИКТ. По-конкретно програмата ще заинтересова предприемачите и новите компании за иновации, които търсят бърза подкрепа за техните новаторски идеи. Целта на ОСПИ е да подкрепи утвърждаването, бързото изграждане на прототипи и демонстрирането на структуроопределящите иновации.

ТЕМА 2. NMP 25 – 2014/2015: Accelerating the uptake of nanotechnologies, advanced materials or advanced manufacturing and processing technologies by SMEs 

УСКОРЯВАНЕ НА ВЪВЕЖДАНЕТО НА НАНОТЕХНОЛОГИИ, СЪВРЕМЕННИ МАТЕРИАЛИ ИЛИ НАПРЕДНАЛИ ТЕХНОЛОГИИ ЗА ПРОИЗВОДСТВО И ПРЕРАБОТКА ОТ МСП.

Специфично предизвикателство: Резултатите от научните изследвания трябва да се приемат от страна на индустрията, която е способна да използва неоползотворения досега потенциал на нанотехнологиите, авангардните материали и усъвършенстваните производствени и преработвателни технологии. Целта е да се създаде добавена стойност чрез творческо съчетаване на съществуващите резултати от научните изследвания с други необходими елементи, да се внедрят открития в отделните сектори, където е приложимо, да се ускорят иновациите и в крайна сметка да се създаде печалба или други ползи. Изследването трябва да доведе новата технология до състояние на промишлена готовност и зрялост за комерсиализация след приключването на проекта.

ТЕМА 3. BIOTEC 5 – 2014/2015: SME boosting biotechnology-based industrial processes driving competitiveness and sustainability

СТИМУЛИРАНЕ НА МСП ЗА БИОТЕХНОЛОГИЧНО БАЗИРАНИ ПРОМИШЛЕНИ ПРОЦЕСИ, КОИТО ДА РАЗВИВАТ КОНКУРЕНТНОСПОСОБНОСТТА И УСТОЙЧИВОСТТА

Специфично предизвикателство:  Големият брой МСП, които характеризират биотехнологичния сектор на ЕС, играят ключова роля в преминаването към конкурентни и устойчиви процеси на биотехнологична основа. Тези МСП се характеризират с интензивността на научните изследвания и продължителните периоди между началото на технологичното развитие и въвеждане на пазара. Следователно те трябва да бъдат подкрепени, за да преодолеят така наречената "долината на смъртта".

ТЕМА 4. SME-SPACE-1-2014/2015

КОСМИЧЕСКИ ИЗСЛЕДВАНИЯ

Специфично предизвикателство: Да се включат МСП в космическите изследвания и развойна дейност и особено такива, които нетрадиционно участват в нея. Да се намалят бариерите за навлизане на пазара за МСП за финансиране по Хоризонт 2020. Дейностите по тази покана могат да покрият всеки аспект на специфичната Програма за Космически изследвания [Рамковата програма Хоризонт 2020 и специфична програма]. Въпреки това действията в отделни области на приложения, особено във връзка с водещите програми Галилей и Коперник, (т.е. прилагане на наземни решения на предизвикателствата в космоса) и развитието на някои критически технологии биха могат да бъдат адекватно пригодени за тази покана.

ТЕМА 5. PHC 12 – 2014/2015: Clinical validation of biomarkers and/or diagnostic medical devices

КЛИНИЧНО ВАЛИДИРАНЕ НА БИОМАРКЕРИ И/ИЛИ ДИАГНОСТИЧНИ МЕДИЦИНСКИ ИЗДЕЛИЯ

Специфично предизвикателство: Биомаркери се използват в клиничната практика, за да опишат нормални и патологични състояния. Те могат да имат също така прогностична способност. Поради това те все повече се използват в медицината и много потенциални биомаркери се предлагат всяка година. Само една малка част от тях обаче са валидирани за използване в клинични условия. Такова утвърждаване предполага демонстрация на линк към съответна клинична крайна точка или процес, както и стабилен и подходящ аналитичен метод. Клиничното валидиране на биомаркери ще бъде все по-важно за развитието на нови диагностики и това е област, където множество малки европейски компании са активни. Подобрените клинични решения трябва да доведат до по-добри здравни резултати като същевременно допринасят за устойчивост на системата на здравеопазването.

Специфично очаквано въздействие: 

- повишена клинична наличност и използване на биомаркери в полза на пациента;

- нови диагностични устройства; 

- улесняване на навлизането на подобрена диагностика в клиниката и на пазара; 

- подкрепа за осъществяване на предложението на Комисията за преразглеждане на ин витро диагностика; 

- повишаване на рентабилността и ефективността на растежа на МСП чрез комбиниране и трансфер на новите и съществуващите знания в иновативни и конкурентни решения по отношение на европейските и глобалните бизнес възможности;

- принос за устойчивостта на здравните системи; 

- повишена вероятност за прилагане на пазара и разпространението на произтичащите иновации, справяне с гореспоменатото специално предизвикателство по един устойчив начин; 

- привличане на частни инвестиции в клинично валидиране както е описано по-горе, по-специално чрез лоста на частен съинвеститор и / или последващи инвестиции. 

Докато всички други случаи на използване на инструмента за МСП в Хоризонт 2020 предвиждат безвъзмездна помощ от 70%, преобладаването на тип изследователска дейност в клиничното валидиране наложи възстановяване на 100% от разходите в този случай.

ТЕМА 6. SFS-8-2014/2015: Resource-efficient eco-innovative food production and processing

ЕФЕКТИВНО ИЗПОЛЗВАНЕ НА РЕСУРСИТЕ НА ЕКО-ИНОВАТИВНОТО ПРОИЗВОДСТВО И ПРЕРАБОТКАТА НА ХРАНИ

Специфичното предизвикателство: За да останат конкурентноспособни и да ограничат отрицателните въздействия върху околната среда, предприятията за производство на храни във всички мащаби на бизнеса трябва да разработят по конкурентен и иновативен начин по- ефективни методи за производство и обработка на храните. Текущите технологии за производство и обработка на храни, особено в сектора на МСП, трябва да бъдат преразгледани и оптимизирани с цел постигане на значително намаляване на консумацията на вода и енергия, на емисиите на парникови газове и на количеството генерирани отпадъци. В същото време е необходимо да се подобри ефективността при използването на суровините, да се повиши устойчивостта срещу ефектите от промените в климата и се  подобри на срока на годност, безопасността и качеството на храните. Могат да бъдат разработени нови конкурентни еко-иновативни технологии в рамките на прехода към по-ефективно използване на ресурсите и устойчива кръгова икономика.

ТЕМА 7. BG-12-2014/2015: Supporting SMEs effort for the development-deployment and market replication of innovative solution for blue growth

ПОДКРЕПА ЗА УСИЛИЯТА НА МСП ЗА РАЗВИТИЕ НА РАЗПОЛАГАНЕТО И ПАЗАРНО ВЪЗПРОИЗВЕЖДАНЕ НА ИНОВАТИВНИ РЕШЕНИЯ ЗА СИН РАСТЕЖ

Специфично предизвикателство: Потенциалът на европейските океани, морета и брегове за създаването на растеж и нови работни места, е съществен, ако се направят необходимите инвестиции в научни изследвания и иновации. Приносът на МСП за развитието на стратегията "син растеж" (COM (2012) 494) може да бъде значителен по-специално в областта на морските биотехнологии (свързани приложения, основни инструменти и технологии), както и в областта на аквакултурите, свързани с морските технологии и услуги. Въпреки това МСП нямат достатъчен достъп до финансиране за да развиват своите дейности, а икономическата и финансова криза е направила достъпът до финансиране още по-труден. Това е особено вярно в споменатите по-горе морски сектори, където достъпът до финансиране за МСП се счита за една от най-важните пречки за развитието на иновационни морски икономически дейности.

ТЕМА 8. SIE 1 – 2014/2015: Stimulating the innovation potential of SMEs for a low carbon and efficient energy system

СТИМУЛИРАНЕ НА ИНОВАЦИОННИЯ ПОТЕНЦИАЛ НА МСП ЗА НИСКОВЪГЛЕРОДНА И ЕФИКАСНА ЕНЕРГИЙНА СИСТЕМА

Специфично предизвикателство: МСП играят решаваща роля в развитието на ресурсно-ефективни, рентабилни и достъпни технологични решения за намаляване на въглеродните емисии и  изграждане на по-ефективна и устойчива енергийна система. Очаква се тази система да допринесе значително за преодоляването на всички предизвикателства, очертани в правната основа на Хоризонт 2020. Такова е обществено предизвикателство "Сигурна, чиста и ефективна енергия", по-специално по отношение на:

-    намаляване на консумацията на енергия и на въглеродния отпечатък чрез интелигентна и устойчива употреба (включително енергийно ефективни продукти и услуги, както и "Интелигентни градове и общности");

-   ниски разходи, доставка на нисковъглеродна електроенергия (включително енергия от възобновяеми източници, както и чрез улавяне и съхранение на въглероден диоксид и повторна употреба);

-    алтернативни горива и мобилни източници на енергия;

-    една единствена интелигентна европейска електропреносна мрежа;

-    нови знания и технологии, както и ясно вземане на решения и обществена ангажираност.

Във фаза 2 проектите за иновации ще бъдат подпомогнати, ако адресират специфичната цел, очертана в правната основа на Хоризонт 2020 - обществено предизвикателство "Сигурна, чиста и ефективна енергия" и демонстрират висок потенциал по отношение на конкурентоспособността си и перспективите си за растеж, подкрепени от стратегически бизнес план. Дейностите трябва да се фокусират около нововъведението – демонстрации, тестове, изграждане на прототипи, пробни полети, мащабиране, миниатюризация, дизайн, пазарно възпроизвеждане и други подобни дейности, които се стремят да доведат иновационната идея (продукт, процес, услуга и т.н.), до равнище в което може да се внедри в индустрията и постепенно да се въведе на пазара. За технологичните иновации се предвижда достигане на готовност от ниво 6 или по-високо (или съответното ниво за не-технологичните иновации). 

ТЕМА 9. IT-1-2014/2015: Small business innovation research for Transport

БИЗНЕС ИНОВАЦИОННИ ИЗСЛЕДВАНИЯ ЗА ТРАНСПОРТА

Специфично предизвикателство: Европейският сектор на транспорта трябва да има капацитета да доставя най-добрите продукти и услуги по ефективен (както финансово, така и времево) начин, за да запази лидерството си и да създаде нови работни места, както и за да се справи с проблемите на околната среда и мобилността. Ролята на МСП по отношение на отговора на тези предизвикателства е от решаващо значение, тъй като те са ключови играчи във веригите за доставки. Засилване на участието на по- слабите играчи в иновационни дейности, както и улесняването на стартирането и появата на нови високотехнологични МСП е от първостепенно значение.

ТЕМА 10. SC5-20-2014/2015: Boosting the potential of small businesses for eco-innovation and a sustainable supply of raw materials

УВЕЛИЧАВАНЕ НА ПОТЕНЦИАЛА НА МСП-ТА ЗА ЕКО-ИНОВАЦИИ И УСТОЙЧИВО СНАБДЯВАНЕ СЪС СУРОВИНИ

Специфично предизвикателство: Иновативните МСП са признати като потенциален двигател на зелената икономика, който може да улесни прехода към по- ефективно използване на ресурсите и кръгова икономика. Такива МСП могат да играят важна роля в подпомагането на ЕС в усилията му да излезе от икономическата криза и в създаването на нови работни места. Потенциалът за комерсиализация на иновативни решения от МСП обаче се затруднява от няколко бариери, включително липсата на доказани концепции, трудността за достъп до рисково финансиране, липсата на прототипи, недостатъчно мащабни проучвания и др. Растежът следователно трябва да бъде стимулиран от увеличаване на нивата на иновациите в МСП като се обхванат различните им нужди от иновации през целия иновационен цикъл.

Иновативните МСП трябва да бъдат подкрепяни и насочвани за достигне и увеличаване на своя пълен потенциал за зелен растеж. Тази тема е насочена към всички видове еко- иновативни МСП във всички области, насочени към действията в областта на климата, околната среда, ресурсната ефективност и суровините предизвикателства. Акцентът е редно да бъде върху МСП, показващи силна амбиция да се развиват, растат и се интернационализират. Всички видове обещаващи идеи, продукти, процеси, услуги и бизнес модели, по-специално в различните сектори и дисциплини, за комерсиализация както в „бизнес– към бизнес” така и „бизнес-към – клиент”, са допустими.

ТЕМА 11. DRS-17-2014/2015: Protection of urban soft targets and urban critical infrastructures

ЗАЩИТА НА ГРАДСКИТЕ МЕКИ ЦЕЛИ И ГРАДСКИТЕ КРИТИЧНИ ИНФРАСТРУКТУРИ

Специфично предизвикателство: Целта е да се ангажират МСП в областта на изследванията и развитието на сигурността и по-специално- да се улесни и ускори внедряването на техните разработени продукти/услуги на пазара.

Действията и дейностите, предвидени по тази тема, са свързани с опазване на градските меки цели и градските критични инфраструктури.

Специфично внимание трябва да се обърне на т. нар. "градски меки цели", които са подложени на увеличаване на заплахите за сигурността. Тези цели могат да бъдат определени  като градски райони, в които голям брой граждани са свободно допуснати, за обичайни дейности, специални събития или пребивават или се събират рутинно. Те включват паркове, площади и пазари, молове, влакови и автобусни гари, пътнически терминали, хотели и туристически курорти, културни, исторически, религиозни и образователни центрове, банки и др.

Секторите на критичните инфраструктури, включени в Европейската програма за защита на критичната инфраструктура (EPCIP) - енергийни инсталации и мрежи, комуникационни и информационни инфраструктури, финанси и финансови институции (банки, ценни книжа и инвестиционни фондове), вода и водни обекти (язовири, водни резервоари, водопреносни мрежи), веригата за доставки и държавното управление (напр. критични услуги, съоръжения, информационни мрежи, активи и ключови национални обекти и паметници на културата) са от значение не само в национален мащаб, но могат да се считат и за критични инфраструктури за градските условия.

Б.ТЕМИ С ПРИЕМ НА ПРОЕКТНИ ПРЕДЛОЖЕНИЯ САМО ПРЕЗ 2015 г. за фаза 1 и фаза 2
18.03.2015г., 17.06.2015г., 17.09.2015г16.12.2015г.

ТЕМА 12. INSO-9-2015: Innovative mobile e-government applications by SMEs

ИНОВАТИВНИ МОБИЛНИ ПРИЛОЖЕНИЯ ЗА ЕЛЕКТРОННО ПРАВИТЕЛСТВО
Специфично предизвикателство: Актуалните обществени и икономически предизвикателства, както и повишаващите се очаквания за намаляване на тежестта върху потребителите, оказват натиск върху всички публични администрации да осигурят ефективни, открити и ориентирани към гражданите публични услуги.

Поради увеличеното използване на мобилните технологии, както и увеличаването на наличността на публична информация, данни и онлайн услуги, обществените услуги могат да бъдат трансформирани. Съчетаването на открити публични данни и услуги с информация и услуги, предоставяни от частния сектор, може да доведе до иновативни и персонализирани удобни услуги, които могат да бъдат лесно достъпни.

Благодарение на своя размер, знания и бързина, МСП са ключови участници в предоставянето на тези иновативни услуги. Пазарът за мобилни устройства и приложения е много динамичен пазар, на който най-вече липсват приложения, създадени специално за публичния сектор. Поради това ангажирането на МСП в потенциално огромния държавен сектор на пазара на иновациите е предизвикателство за местните и регионалните публични власти.

ТЕМА 13. INSO-10-2015: SME business model innovation –ИНОВАТИВНИ БИЗНЕС МОДЕЛИ ЗА МСП

Специфично предизвикателство: Технологиите и услугите сами по себе си не разполагат с конкретна стойност. Тяхната стойност се определя от бизнес моделите, използвани за да ги изведат на пазара. Много от настоящите широко прилагани бизнес модели са разработени за големи компании и могат да бъдат неподходящи спрямо нуждите на МСП или да не бъдат вдъхновени от нови знания в областта на иновациите в бизнес моделите. В допълнение към това малки общностно ориентирани компании, които използват печалбите си предимно за социални цели, могат да изграждат растежа си на базата на иновациите в областта на бизнес моделите.

Специфичното предизвикателство, адресирано от тази тема, е да се даде възможност на МСП в традиционни сектори (като производствените отрасли); в сектори, особено вкоренени в историята на Европа (като културно наследство); в нови сектори (вкл. различни услуги в творческите индустрии, както и в областта на социалната икономика), да правят нововъведения и да растат отвъд традиционните национални граници чрез нови бизнес модели и организационни промени. Международното измерение е включено. Например това може да включва съставяне на успешни бизнес модели в различни сектори на световния пазар, както и разработването им за ползване от страна на европейските МСП в едни и същи или различни сектори. То може също така да включва обратно внедряване на иновациите в бизнес моделите, където се поддържат модели, първоначално създадени в Европа и станали успешни другаде, да се върнат в Европа. Специално за иновативните бизнес модели в широката област на храните се предвижда да се организират  няколко събития през есента на 2015 г. в рамките на подходящ форум на европейско ниво. От особено значение за новите бизнес модели ще бъдат потребителски ориентираните услуги, културното наследство, свързани с тях услуги, социални услуги и туризъм. Инструментът за МСП е подходящ инструмент за справяне с това предизвикателство, тъй като осигурява поетапен подход и наставничество за участващите МСП за да могат те да изградят успешни стратегии за постигане на растеж.
Представляваната от нас консултантска фирма ФИНСИС е готова да Ви съдейства за изготвяне на проектни предложения по Инструмент МСП към Европрогамата ХОРИЗОНТ 2020, както и за цялостното управление на проектите до тяхното приключване.

За контакти с ФИНСИС: GSM: 0888/ 619 863; 0884/ 84 94 50; тел. 02/981 99 48; 02/981 99 54; 02/981 99 60; адрес: гр. София, ул. Петър Парчевич №55, ет.1; е-mail: office@finsys-soft.com; www.finsys-soft.com.
С УВАЖЕНИЕ: 

Д-р НИКОЛА ХРИСТОВИЧ, 

УПРАВИТЕЛ НА ФИНСИС 

